**Farské oznamy**

**Nedeľa Najsvätejšej Trojice B (30. 5. 2021)**

|  |  |  |
| --- | --- | --- |
| Pondelok |  | 18.00 |
| Utorok | Sv. Justín, mučeník | 7.00 |
| Streda | Najsvätejšieho Kristovho tela a krvi, slávnosť, vigília | 18.00 |
| Štvrtok | Najsvätejšieho Kristovho tela a krvi, slávnosť | 8.00 a 18.00 |
| Piatok | O Najsvätejšom srdci Ježišovom, prvý piatok | 18.00 |
| Sobota | O Preblahoslavenej Panne Márii | 7.00 a 17.10 |
| Nedeľa | Desiata nedeľa v cezročnom období | 8.00 a 10.30 online |

Vo štvrtok je slávnosť Najsvätejšieho Kristovho tela a krvi. Vo sv. omši o 18.00 by sme mali procesiu s Najsvätejšou sviatosťou okolo nášho chrámu. Tak prosím ženy keby prichystali oltáriky. Veriaci, ktorí sa zúčastnia na recitovaní hymnu Ctíme túto sviatosť slávnu, môžu za obvyklých podmienok získať plnomocné odpustky.

Tento týždeň máme prvý piatok v mesiaci. Pozývam vás ku sv. spovedi. Spovedám každý deň pol hodinu pred sv. omšou a vo štvrtok od 17.00 a v piatok od 16.00 a bude vyložená Sviatosť oltárna na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

V sobotu budeme mať Fatimskú sobotu.

"Povzbudzujeme tých, ktorí sa v rámci sčítania obyvateľov nestihli elektronicky sčítať, aby tak urobili s pomocou asistentov. Asistované sčítanie prebieha do 13. júna, a to dvoma spôsobmi: Možno prísť osobne na miesto, zriadené obecným/mestským úradom, a tam sa sčítať (čo je najlepšie). Alebo možno zavolať na obecný/mestský úrad a požiadať, aby k vám prišiel mobilný asistent. V takom prípade, samozrejme, treba dať POZOR NA PODVODNÍKOV:  
ak ste nikoho nevolali, nikto k vám nemá čo chodiť! Ak ste zavolali, musí sa preukázať preukazom asistenta! Služba je úplne bezplatná a vôbec nič sa pri nej nepodpisuje. Samozrejme, vyplnenie údajov sčítania je užitočné pre našu obec/naše mesto, i pre našu Cirkev. Nezabudnite sa preto do 13. júna sčítať, ak ste tak ešte neurobili. Ďakujeme!"

SOŠ sv. Jozefa Robotníka v Žiline pozýva chlapcov ktorí ukončili 6. a 7. ročník ZŠ, na tábor CECHCAMP ktorý sa uskutoční od 30. júna do 3. júla 2021. Spolu s našimi animátormi pre nich pripravujeme zábavu, športový program, výlet, duchovné povzbudenie. Bude aj veľká príležitosť sa stretnúť s našimi majstrami na našich dielňach, niečo nové sa naučiť zo stolárskeho a autoopravárenského remesla a tiež niečo si vyrobiť. Bližšie informácie na prihláške.

Ďakujem za upratovanie a výzdobu kostola a prosím o upratovanie skupinku č. 3.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Želám vám peknú nedeľu.

Svätú omšu slávim každý deň a počet veriacich v kostole v rámci pandemických opatrení je nastavený na 15m2 jeden veriaci, čo je v našom kostole 13 ľudí. Prosím o prijatie týchto podmienok, vzájomnú úctu a rešpekt i pochopenie, ak by niekto musel zostať vonku, lebo sa nezmestí dovnútra. Pre tých, ktorí budú chcieť prijať Pána Ježiša v Eucharistii, čo vrelo odporúčam, budem dávať sv. prijímanie v nedeľu o 9.00hod. a prosím o dodržiavanie rozostupov pri čakaní na sv. prijímanie i počas rozdávania, ale ešte raz vás chcem povzbudiť k prijatiu Krista i vo sviatostnej podobe ako lekára i liek duše i tela.

Sv. omša v sobotu o 17.10 je vyhradená pre veriacich z Oblazova, ale bude slúžená v kostole v Kotešovej, aby sa do chrámu mohli zmestiť viacerí veriaci. Ďakujem za porozumenie.